PATVIRTINTA

Raseinių Viktoro Petkaus

progimnazijos direktoriaus

2022 m. spalio 14 d.

įsakymu Nr. V-24-301

**RASEINIŲ VIKTORO PETKAUS PROGIMNAZIJOS**

**BENDRADARBIAVIMO SU MOKINIŲ TĖVAIS (GLOBĖJAIS, RŪPINTOJAIS)**

**IR SOCIALINIAIS PARTNERIAIS PROGRAMA**

**„BENDRADARBIAUDAMI MOKOMĖS“**

**I SKYRIUS**

 **BENDROJI DALIS**

Programa parengta vadovaujantis mokyklos strateginiu planu, mokinio šeimos ir socialinių partnerių susitarimais, Lietuvos švietimo sistemą reglamentuojančiais norminiais aktais, kt. dokumentais.

Kokybiškam bendravimui ir bendradarbiavimui svarbus visų suinteresuotų pusių noras kalbėtis, susitarti, ieškoti įvairių būdų, formų, metodų, išsiaiškinti esamas problemas, nustatyti jų priežastis ir kartu ieškoti galimų kliūčių pašalinimo būdų ir priemonių.

Mokytojai, tėvai (globėjai, rūpintojai), mokiniai, socialiniai partneriai ir progimnazijos vadovybė yra vienodai atsakingi už ugdymo(si) ir asmenybės tobulėjimo sėkmę. Visos grandys suinteresuotos, kad gerėtų mokinių ugdymo(si) rezultatai, tarpusavio santykiai, progimnazijoje vyrautų kūrybiška ir kiekvienam bendruomenės nariui pritaikyta integrali aplinka.

Mokykloje siekiama lygiaverčio administracijos, klasės vadovų, dalykų mokytojų, švietimo pagalbos specialistų ir tėvų (globėjų, rūpintojų), socialinių partnerių bendradarbiavimo.

Bendradarbiavimo **su mokinių tėvais (globėjais, rūpintojais) ir socialiniais partneriais programos „Bendradarbiaudami mokomės“ paskirtis** – tenkinti mokyklos bendruomenės interesus, užtikrinti konstruktyvų jos narių ir socialinių partnerių bendradarbiavimą.

**II SKYRIUS**

 **SITUACIJOS ANALIZĖ**

Raseinių Viktoro Petkaus progimnazija yra atvira mokykla, siekianti tobulinti savo veiklos kokybę, kelti mokyklos kultūros lygį. Mokyklos bendruomenės nariai geba pasiekti aukštų savo veiklos rezultatų ne tik bendraudami ir bendradarbiaudami tarpusavyje, bet organizuodami bendras veiklas ir su mokinių tėvais (globėjais, rūpintojais) bei socialiniais partneriais.

Bendradarbiavimo programa „Bendradarbiaudami mokomės“ suteiks naujų galimybių plėsti ir tobulinti bendradarbiavimo sritis, ieškoti naujų formų bendradarbiavimui su mokinių tėvais (globėjais, rūpintojais) bei socialiniais partneriais, mokinių bendraamžiais, ugdyti mokinių gebėjimus bei kompetencijas. Mokinys, dalyvaudamas bendradarbiavimo veiklose, realizuos save kūrybinėje, pažintinėje, mokslinėje ar altruistinėje srityje, geriau pažins aplinką, ras bendraminčių, išsiugdys gebėjimą ir norą dirbti įvairiose grupėse, komandose. Atsižvelgiant į atlikto mokyklos veiklos kokybės įsivertinimo rezultatus ir duomenis, nuspręsta parengti mokyklos bendradarbiavimo programą, numatyti konkrečias veiklas bei priemones ugdymo procesui tobulinti.

Gerai įvertintos veiklos sritys:

tradicijos ir ritualai, tapatumo jausmas, mokyklos atvirumas ir svetingumas, mokyklos kaip organizacijos pažangos siekis, asmenybės raidos lūkesčiai, ugdymo planas, ugdymo programos, mokytojo veiklos planavimas, pasiekimų rezultatai, tolesnio mokymosi sėkmė, profesinis konsultavimas ir informavimas, mokyklos vizija, misija ir tikslai, planavimo procedūros.

Tobulintinos veiklos sritys:

klasių mikroklimatas, mokėjimas mokytis, mokymosi motyvacija, mokymasis bendradarbiaujant, kiekvieno mokinio individualios pažangos siekimas ir jos fiksavimas, tėvų (globėjų, rūpintojų) švietimo politika.

Veiklos tikslas – ugdymas mokyklos gyvenimu: santykiai ir mokinių savijauta, narystė ir bendra kultūra, darbinga tvarka, individualias galimybes atitinkantys mokymosi pasiekimai ir nuolatinė mokymosi pažanga.

Galimybės:

 efektyvinti mokymo(si) procesą, plėtoti ugdomosios veiklos formas (strategijas, būdus, metodus, užduotis), siekiant palaikyti mokinių aktyvumą ir motyvaciją, pastebėti kiekvieno mokinio individualią pažangą ir pasiekimus, juos fiksuoti ir panaudoti mokymo(si) tobulinimui, išmokyti mokinius mokytis, išsikelti mokymosi tikslus, veiklą planuoti taip, kad šiuos tikslus pasiektų, išugdyti mokinių gebėjimą ir norą dirbti bendradarbiaujant įvairiomis aplinkybėmis įvairios sudėties ir dydžio grupėse, plėtoti mokinių savitarpio pagalbą mokantis, plėtoti mokymuisi palankų emocinį klimatą, pagerinti atskirų mokinių savijautą klasėse, vykdyti įvairias edukacines veiklas mokykloje ir mokyklos socialinių partnerių sukurtose aplinkose.

**III SKYRIUS**

 **VEIKLOS PRIORITETAS**

1. Bendradarbiavimo kultūros plėtra.

**IV SKYRIUS**

 **TIKSLAI IR UŽDAVINIAI**

Tikslas:

1.1.Vienyti mokinių, jų tėvų (globėjų, rūpintojų), mokytojų ir socialinių partnerių pastangas, siekiant aukštesnės ugdymo kokybės, plėsti bendradarbiavimo ryšius.

Uždaviniai:

* + 1. Plėtoti mokyklos bendravimą ir bendradarbiavimą su mokinių tėvais (globėjais, rūpintojais),

socialiniais partneriais.

* + 1. Rengti ir įgyvendinti bendrus projektus.
		2. Pasidalinti gerąją darbo patirtimi.
		3. Plėsti konsultavimo ir bendradarbiavimo sritis.

**V SKYRIUS**

**VEIKLOS TURINYS**

|  |
| --- |
| **Tikslas 1.1** Vienyti mokinių, jų tėvų (globėjų, rūpintojų-toliau tėvų), mokytojų ir socialinių partnerių pastangas, siekiant aukštesnės ugdymo kokybės, plėsti bendradarbiavimo ryšius. |
| **Uždavinys 1.1.1. Plėtoti mokyklos bendravimą ir bendradarbiavimą su socialiniais partneriais.**  |
| Eil. Nr. | Priemonės pavadinimas, kam skirta | Data | Vykdytojai | Konsultantai,socialiniai partneriai | Laukiami rezultatai |
| 1.  | Popietės „Būk saugus!“ | Spalio, gruodžio mėn. | Darbo grupė | Raseinių rajono policijos komisariatas,Dubysos regioninio parko direkcija | Mokiniai pakartos eismo taisykles, su pareigūnais aptars saugų elgesį gatvėje, gamtoje |
| 2. | Verslo pamokos, mokomosios ekskursijos į įvairias įmones | Lapkričio–birželio mėn. | Klasių vadovai | AB „Šatrija“, Kauno teritorinės darbo biržos Raseinių skyrius, UAB „Danspin“, Raseinių technologijos ir verslo mokykla ir kt. | Mokiniams bus sudaryta galimybė susipažinti su gamybos organizavimu; darbuotojams- pasidalinti darbo patirtimi ruošiant mokinius integracijai į visuomenę |
| 3. | Popietės „Mokomės būti saugūs gatvėje“ | Kovo, balandžio mėn. | Pradinių klasių mokytojos | Raseinių rajono policijos komisariatas | Mokiniai turės galimybę pažinti vieni kitus, praturtinti savo bendravimo kompetencijas, įgyti naujų saugaus elgesio gatvėje žinių, patirti bendravimo džiaugsmą |
| 4. | Kūrybos, meno šventės, konkursai  | Sausio–birželio mėn. | Menų srities mokytojos | Rajono švietimo įstaigų meno kolektyvai, mokinių tėvai (globėjai, rūpintojai) | Mokiniai patirs gerų įspūdžių, bus ugdomas kūrybiškumas |
| 5. | Rajoninis mokinių muzikos festivalis „Tau muzika“, skirtas Vytautui Čepliauskui atminti  | Balandžio,gegužės mėn. | Muzikos mokytojos | Raseinių rajono mokyklos | Ugdytiniai įgis naujų muzikinių įgūdžių, patirs gerų emocijų, praplės savo muzikinę pasaulėžiūrą |
| 6. | Jaunųjų šokėjų, dainininkų festivaliai | Balandžio–birželio mėn. | Muzikos, šokių mokytojos | Rajono švietimo įstaigų meno kolektyvai, mokinių tėvai (globėjai, rūpintojai) | Mokiniai turės galimybę pažinti vieni kitus, praturtinti savo bendravimo kompetencijas, įgyti naujų žinių ir įgūdžių |
| 7.  | Susitikimai su būsimaisiais pirmokais  | Kovo–gegužės mėn. | Pradinių klasių mokytojos | Rajono lopšelių-darželių auklėtiniai, pedagogės | Būsimieji pirmokai aplankys mokyklą, kartu koncertuodami, sportuodami įgis naujų bendravimo įgūdžių, patirs gerų emocijų |
| 8. | Sportas šventė „Sportas – be tabako“ | Gegužės, birželio mėn. | Fizinio ugdymo mokytojai, visuomenės sveikatos specialistė, 5-8 kl. vadovai | Raseinių kūno kultūros ir sporto centras, RPSC | Mokiniai ir mokytojai įgis naujų kompetencijų, vyks bendradarbiavimas su kitų mokyklų sportininkais, bus ugdomi sveikos gyvensenos įgūdžiai |
| 9. | Meno mokyklos saviveiklininkų koncertas, kt. bendri renginiai | Balandžio, gegužės mėn. | Darbo grupė | Raseinių meno mokykla | Ugdytiniai įgis naujų muzikinių įgūdžių, patirs gerų emocijų, daugiau sužinos apie jaunųjų atlikėjų ir žiūrovų bendravimą |
| 10. | Susitikimai su knygų leidėjais, rašytojais, poetais, žurnalistais, kt. menininkais | Rugsėjo–gegužės mėn. | Bibliotekininkės, lietuvių kalbos, pradinių klasių mokytojos | Raseinių Marcelijaus Martinaičio viešoji biblioteka, kt. | Mokiniai turės galimybę dalyvauti parodose, susitikti su rašytojais, poetais, knygų leidėjais, leidinių autoriais ir kt. |
| 11. | Rajoninė lietuvių kalbos olimpiada 5–8 klasių mokiniams | Balandžio mėn. | Lietuvių kalbos metodinė grupė | Raseinių rajono švietimo įstaigos | Bus ugdomi gabiųjų mokinių gebėjimai ir kompetencijos |
| 12. | Mokyklos laikraščio ,,Jaunasis aras“ leidimas, pristatymas | Balandžio–birželio mėn. | Neformaliojo švietimo programų vadovai | Raseinių Marcelijaus Martinaičio viešoji biblioteka | Mokyklos ir miesto bendruomenė susipažins su mokyklos gyvenimo aktualijomis |
| 13. | „Karjeros savaitė“ organizavimas | Spalio–balandžio mėn. | Darbo grupė | Mokinių tėvai (globėjai, rūpintojai) | Mokiniai plės žinias apie profesijas, bendraudami ir bendradarbiaudami susipažins su naujomis profesijomis |
| 14. | Seminarai, mokymai 1–8 klasių vadovams„Klasės vadovo darbas su mokinių tėvais (globėjais, rūpintojais)“ | Vasario-gegužės mėn. | Metodinė taryba | Klasių vadovai ir dėstantys mokytojai | 90 proc. mokytojų įgis naujų kompetencijų ir gebėjimus pritaikys praktinėje veikloje |
| 15. | Mokyklos bendruomenės idėjų mugės | Kovo–gegužės mėn. | Darbo grupės | Mokiniai, mokinių tėvai (globėjai, rūpintojai), mokytojai | Mokyklos bendruomenė siūlys idėjas ir ieškos sprendimų, kaip užtikrinti vaikų saugumą mokykloje |
| 16. | Vasaros poilsio stovyklos gabiems 1–4 klasių mokiniams | Birželio mėn. | Darbo grupė, VGK | Mokiniai, mokinių tėvai (globėjai) | Tėvai (globėjai, rūpintojai)ir mokytojai skatins vaikus aktyviai praleisti laisvalaikį bendraujant ir bendradarbiaujant |
| 17. | Rajono priešmokyklinio ugdymo vaikų ir pradinio ugdymo programos mokinių Velykinių atvirukų konkursas - akcija | Kovo–balandžio mėn. | Darbo grupė | Raseinių rajono švietimo įstaigos | Plėtosis vaikų meninė, kūrybinė raiška, bus skatinama domėtis savo krašto papročiais ir tradicijomis, ugdyti dorinėmis vertybėmis grindžiamą santykį su kitais žmonėmis |
| 18. | Rajoninis pradinio ugdymo programos mokinių meninio skaitymo konkursas „Gimtinės spalvos“ | Kovo mėn. | Darbo grupė | Raseinių rajono švietimo įstaigos,Raseinių Marcelijaus Martinaičio viešoji biblioteka | Mokiniai išreikš save deklamuodami  |
| 19. | Pažintinės išvykos „Pažink Raseinius ir rajoną“ | Rugsėjo–birželi0 mėn. | Klasių vadovai, mokytojai | Raseinių krašto istorijos muziejus, kiti rajono muziejai, Dubysos regioninis parkas | Mokiniai geriau pažins miestą ir rajoną, ugdysis bendradarbiavimo kompetenciją |
| 20. | Aerobikos konkursas „Judesio harmonija“ | Balandžio–birželio mėn. | Fizinio ugdymo, šokio mokytojai, visuomenės sveikatos specialistė | Miesto ugdymo įstaigos | Mokiniai bendradarbiaudami su kitų mokyklų mokiniais patirs gerų emocijų, stiprins fizines galias |
| 21. | Anglų kalbos olimpiada 7-8 klasių mokiniams | Balandžio mėn. | Užsienio kalbų mokytojai | Raseinių rajono švietimo įstaigos | Gabesni vaikai turės galimybę parodyti savo sugebėjimus  |
| 22. | Anglų kalbos konkursas rajono bendrojo ugdymo 5-8 klasių mokiniams | Gegužės mėn. | Užsienio kalbų mokytojai | Raseinių rajono švietimo įstaigos | Gabesni vaikai turės galimybę parodyti savo sugebėjimus, palyginti juos su kitų mokyklų mokinių gebėjimais |
| 23. | Vasaros poilsio stovyklos socialiai remiamiems 1–4 klasių mokiniams  | Birželio mėn. | Darbo grupė, VGK  | Raseinių krašto istorijos muziejus, kiti rajono muziejai, Dubysos regioninis parkas | Skatins mokinių mokymosi motyvaciją, vaikai mokysis įdomiai ir turiningai leisti laisvalaikį, daugiau sužinos apie Raseinių kraštą ir jo apylinkių įžymiąsias vietas |
| 24. | Gerumo akcijų prieš Kalėdas ir Velykas organizavimas | Gruodžio, kovo, balandžio mėn. | Darbo grupė | Lietuvos Raudonojo kryžiaus draugija Raseinių skyriuje, Raseinių ligoninė | Mokiniai ugdysis socialinę kompetenciją, mokės užjausti, padėti kitam žmogui |
| 25. | Atvirų durų savaitės mokinių tėvams | Spalio–birželio mėn. | 1–4, 5–8 klasių vadovai, dalykų mokytojai, švietimo pagalbos mokiniui specialistai, VGK | Mokinių tėvai  | Tėvai susipažins su mokyklos kasdienybe, vaikų darbais. Mokykla taps atvira visai bendruomenei |
| 26. | Susitikimai su švietimo pagalbą mokiniui teikiančių institucijų atstovais | Spalio–birželio mėn. | Klasių vadovai,VGK | Mokinių tėvai, VTAĮ tarnyba,Raseinių rajono policijos komisariatas | Bendradarbiaudami mokiniai, jų tėvai įgis prevencinių teisinių, psichologinių žinių, mažės praleistų pamokų skaičius, efektyviau dirbs VGK |
| 27. | Mokinių tėvų dienos  | Gegužės–birželio mėn. | Pradinių klasių mokytojos,5–8 kl. vadovai  | Mokinių tėvai, švietimo pagalbos mokiniui specialistai  | Tėvai pamatys koncertą, bus apdovanoti geriausiai besimokantys mokiniai ir jų tėvai, susipažins su naujų mokslo metų ugdymo planų projektais |
| 28. | Profesinio veiklinimo pažintinių bei patyriminių vizitų organizavimas | Sausio – gegužės mėn. | Klasių vadovai,dalykų mokytojai | Rajono, respublikos įmonės, įstaigos (pagal susitarimą) | Veikla, kuri mokiniams padės aktyviai pažinti įvairias užimtumo sritis, profesijų ypatumus ir karjeros galimybes, kaupti darbo patirtį, ugdytis profesinę motyvaciją bei planuoti būsimą karjerą |
| 29. | Informacinių dienų organizavimas bibliotekoje | Sausio–gruodžio mėn. | Bibliotekininkės | Mokiniai, tėvai  | Bibliotekos lankytojai išmoks naudotis knygos aparato elementų teikiama informacija |
| 30. | Aktyviausių skaitytojų rinkimai | Gruodžiomėn. | Darbo grupė | Mokiniai, mokytojai | Bus išrinkti metų aktyviausi skaitytojai |
| 31. | Akcija „Knygų Kalėdos“ | Gruodžio mėn. | Bibliotekininkės | Mokiniai, jų šeimos nariai, mokytojai | Dovanojamos knygos bibliotekoms |
| 32. | Pradinių klasių mokinių spektaklis lopšelio–darželio„Liepaitė“ darželinukams | Sausio mėn. | Iniciatyvinė grupė | Lopšelio–darželio „Liepaitė“ ikimokyklinių grupių vaikai | Lopšelio–darželio „Liepaitė“ ikimokyklinių grupių vaikai dalyvaus spektaklyje, bendraus su pradinių klasių mokiniais ir mokytojais |
| 33. | Ketvirtokų koncertas PUG darželinukams | Gruodžio mėn. | Iniciatyvinė grupė | Lopšelių-darželių „Liepaitė“ , ,,Saulutė“ PUG vaikai | PUG vaikai dalyvaus koncerte, bendraus su pradinių klasių mokiniais ir mokytojais |
| 34. | Integruoti konkursai „Mano žvilgsnis į supantį pasaulį“ | Spalio–gegužės mėn. | Darbo grupė | Dubysos regioninio parko direkcija, Lietuvos mokinių neformaliojo švietimo centras | Mokiniai galės įsivertinti savo gamtos mokslų žinias, stiprės jų mokymosi motyvacija |
| 35. | Renginiai, skirti Pasaulinei Žemės dienai  | Kovo–Balandžio mėn. | Darbo grupė | Dubysos regioninio parko direkcija | Bus ugdomi mokinių gebėjimai ir kompetencijos |
| 36. | Išvykos, ekspedicijos, pamokos gamtoje: ,,Žiemojančių paukščių priežiūra“, „Pažink medžius“, „Saugoma teritorija šalia tavo mokyklos“, „Dvarų paveldas“ ir kt. | Spalio– gegužės mėn. | Neformaliojo švietimo programų vadovai | Dubysos regioninio parko direkcija,Lietuvos ornitologų draugija | Bus ugdomi mokinių biologiniai, geografiniai gebėjimai ir kompetencijos, aktyvi tiriamoji, STEAM veikla |
| 37. | Ekologinės akcijos Dubysos regioniniame parke | Rugsėjo–balandžio mėn. | Biologijos mokytojai | Dubysos regioninio parko direkcija | Stiprės mokinių tarpusavio bendravimas ir bendradarbiavimas bei ekologinių problemų suvokimas ir gebėjimas jas spręsti |
| 38. | Sporto šventė 1–4 kl. mokiniams „Mažoji olimpiada“ | Rugsėjo mėn. | Darbo grupė | Rajono švietimo įstaigos | Mokiniai varžydamiesi patirs gerų emocijų, stiprins fizines galias |
| 39. | Netradicinės pamokos „Pažinimo voratinklis“ ir kt. | Rugsėjo–birželio mėn. | Biologijos mokytojai | Dubysos regioninio parko direkcija, Lietuvos ornitologų draugija, Lietuvos mokinių neformaliojo švietimo centras | Stiprės mokinių tarpusavio bendravimas ir bendradarbiavimas, gamtos pažinimo įgūdžiai, ekologinių problemų suvokimas ir gebėjimas jas spręsti, pamokos vyks netradicinėse erdvėse |
| **Uždavinys 1.2. Rengti bendrus projektus.** |
| 1. | Mokinių vasaros poilsio stovyklos„Giminės takais“, „Pažink save ir savo kraštą“  | Birželio mėn. | Darbo grupė | Raseinių krašto muziejus, Dubysos regioninio parko direkcija | Bus tęsiamas bendradarbiavimas ir įgyvendinami vasaros poilsio projektai |
| 2. | Sveikatinimo programos projekto „Sveikas aš, sveikas tu – sveiki mes“ įgyvendinimas | Rugsėjo–birželio mėn. | Darbo grupė | VŠĮ Raseinių pirminės sveikatos priežiūros centras | Sukurta ir įgyvendinama sveikatinimo programa, ugdytiniai aktyviai dalyvaus sveikos gyvensenos veikloje |
| 3. | Mokinių (atskirų metų) kalendoriaus leidimas ir pristatymas | Rugsėjo–gruodžio mėn. | Mokytojų grupė | Rėmėjai, mokinių tėvai (globėjai, rūpintojai)  | Ugdomas mokinių pilietiškumas, tautiškumas, mokiniai patirs gerų įspūdžių |
| 4. | Projektas „Artimosios (žaliosios) mokymosi erdvės“  | Lapkričio –gegužės mėn. | Iniciatyvinė grupė | Dubysos regioninio parko direkcija, Padubysio girininkija  | Ugdomas mokinių gebėjimas pažinti, tirti ir saugoti aplinką, joje esančias gamtos bei kultūros paveldo vertybes; tobulinamos mokinių bendrosios, dalykinės ir gamtamokslinės, geografinės kompetencijos |
| 5. | Kūrybinis projektas–akcija „Mąstau. Rūšiuoju. Gyvuoju!“ | Rugsėjo–birželio mėn. | Gamtos mokytojai | „EEPA“ asociacija (Elektronikos platintojų asociacija) | Ugdomas mokinių ekologinis mąstymas ir atsakomybė, rūpinantis aplinka, atsakingai vartojant, rūšiuojant atliekas |
| 6. | Projektas „Pilietinės pamokos“ (Medininkuose, Lietuvos Respublikos Seime, Prezidentūrose)  | Spalio–gegužės mėn. | Klasių vadovai, neformaliojo švietimo programų vadovai | Lietuvos istorinės vietos, kt.  | Ugdomas mokinių pilietiškumas, plečiamos žinios apie Lietuvos valstybę, jos istoriją |
| 7. | Iniciatyva „Mokyklon sugrįžtam tais pačiais takais“ | Gegužės–sausio mėn. | Iniciatyvinė grupė, savivaldų grupės | Raseinių Viktoro Petkaus progimnazija, buvę mokiniai ir mokytojai | Ugdomas mokinių pilietiškumas, plečiamos žinios apie mokyklos istoriją |
| **Uždavinys 1.3. Pasidalinti gerąja darbo patirtimi.** |
| 1. | Darbo patirties pasidalijimas su Raseinių krašto istorijos muziejaus specialistėmis | Gruodžio–gegužės mėn. | Klasių vadovai | Raseinių krašto istorijos muziejus | Klasių vadovai gaus naujos informacijos, kurią naudos savo veikloje |
| 2. | Atvirų durų dienos Raseinių technologijos ir verslo mokykloje ir kt. Susitikimai su darbo rinkos atstovais | Rugsėjo – birželio mėn. | Klasių vadovai | Raseinių technologijos ir verslo mokykla, kt. rajono įstaigos | Mokiniai gaus daugiau informacijos profesinio informavimo klausimais |
| 3. | Respublikinė pradinių klasių mokinių ir mokytojų konferencija „Vienas vardas – Lietuva“ | Balandžio mėn.  | Iniciatyvinė grupė  | Raseinių Viktoro Petkaus progimnazija, Raseinių r. ŠPT, Lietuvos ugdymo įstaigų dalyviai | Mokiniai domėsis savo šalies, krašto istorija. Mokiniai ir mokytojai tobulins komunikavimo, bendravimo ir bendradarbiavimo, informacinių komunikacinių technologijų panaudojimo kompetencijas  |
| 4. | Susitikimai, bendros šventės, kūrybinės akcijos su Raseinių rajono, Klaipėdos, Tauragės, Kelmės, Jurbarko, Jonavos, Ukmergės rajonų ugdymo įstaigomis | Spalio–birželio mėn. | Iniciatyvinė grupė | Raseinių Viktoro Petkaus progimnazija, Raseinių rajono, miesto ugdymo įstaigos, Klaipėdos vaikų laisvalaikio centro klubas „Draugystė“, ir kt. erdvės, Tauragės, Kelmės, Jurbarko, Jonavos, Ukmergės rajonų ugdymo įstaigų dalyviai | Mokiniai ir mokytojai tobulins komunikavimo, bendravimo ir bendradarbiavimo, informacinių komunikacinių technologijų panaudojimo kompetencijas, ugdysis kūrybiškumo ir patirtinio ugdymo gebėjimus, vykdys bendrus projektus, dalinsis gerąja patirtimi |
| 5. | Dalyvavimas Erasmus+ projektuose | Sausio–gruodžio mėn. | Iniciatyvinė grupė | Raseinių Viktoro Petkaus progimnazija, Raseinių rajono savivaldybės administracijos Švietimo ir sporto skyrius, Raseinių rajono ugdymo įstaigos, Erasmus+ projektų partneriai | Suteiks galimybę įgyti tarptautinio bendradarbiavimo patirties, atsiras daugiau galimybių plėtoti ir stiprinti partnerių tinklus, didinti gebėjimus veikti kartu tarptautiniu lygmeniu |
| **Uždavinys 1.4. Plėsti konsultavimo ir bendradarbiavimo sritis.** |
| 1. | Informacijos apie socialinę padėtį mokinių šeimose rinkimas | Rugsėjo– birželio mėn. | Socialinės pedagogės,klasių vadovai  | Vaiko teisių apsaugos skyrius, Raseinių rajono policijos komisariato Prevencijos poskyris | Sukaupta informacija padės spręsti kylančias problemas |
| 2. | Bendradarbiavimas su Lietuvos ugdymo institucijomis (universitetais, kolegijomis, profesinėmis mokyklomis, profesinio rengimo centrais) | Sausio–gruodžio mėn. | Klasių vadovai, dalykų mokytojai | Lietuvos ugdymo institucijos | Ugdymo įstaigų atstovų vizitai į gimnazijas, mokinių veiklinimo vizitai į kitas ugdymo įstaigas |
| 3. | Konsultacijos mokinių ugdymo ir socialinės pagalbos teikimo klausimais | Sausio–gruodžio mėn. | VGK, klasių vadovai | Raseinių švietimo ir globos įstaigos, tėvai  | Bendraujant bus sprendžiamos mokinių ugdymo, socialinės pagalbos teikimo problemos |
| 4. | Bendradarbiavimas dėl mokinių pavėžėjimo į mokyklą ir iš mokyklos | Esant reikalui  | Klasių vadovai | UAB Raseinių autobusų parkas | Bus išspręsti mokinių pavežimo į mokyklą ir iš mokyklos klausimai |
| 5. | Karjeros paslaugų teikimas mokiniams  | Sausio–gruodžio | Klasių vadovai | Kauno teritorinės darbo biržos Raseinių skyrius ir kt. | Mokiniams teikiamos karjeros paslaugos |
| 6. | Rajono savivaldybės atstovų ir mokyklos savivaldos institucijų susitikimai | Sausio–gruodžio | Mokyklos tarybos pirmininkas, kt. nariai | Rajono savivaldybės atstovai | Bendraujant bus sprendžiamos kultūrinis mokinių ugdymas, socialinės pagalbos teikimo problemos |
| 7. | Bendradarbiavimo sutartys, susitikimai, šventės, kūrybinės akcijos su Raseinių rajono, Žemaitijos, Aukštaitijos regionų ugdymo įstaigomis | Spalio–birželio mėn. | Iniciatyvinė grupė | Raseinių Viktoro Petkaus progimnazija, Raseinių rajono, miesto ir kt. Žemaitijos, Aukštaitijos regionų ugdymo įstaigų atstovai | Mokiniai ir mokytojai tobulins komunikavimo, bendravimo ir bendradarbiavimo kompetencijas, pasirašys bendradarbiavimo sutartis, planuos, kurs ir vykdys bendras veiklas |

**VI SKYRIUS**

 **PROGRAMOS ĮGYVENDINIMO VERTINIMO KRITERIJAI**

1. Veikla vykdoma pagal iškeltus tikslus ir uždavinius.

2. Analizuojama, ar veikla naudinga ir rezultatyvi.

\_\_\_\_\_\_\_\_\_\_\_\_\_\_\_\_\_